Κρύα Βρύση Πέλλας

Η Κρύα Βρύση είναι κωμόπολη του νομού Πέλλας και ήταν έδρα του ομώνυμου δήμου (από το 1990 μέχρι το 2010) στην επαρχία Γιαννιτσών. Έχει πραγματικό πληθυσμό 5.214 κατοίκους (2011), οι οποίοι ασχολούνται κυρίως με τη γεωργία, με κύρια προϊόντα, τον καπνό, το σταφύλι, το ροδάκινο, το καλαμπόκι και τα σπαράγγια.

 Η Κρύα Βρύση βρίσκεται νοτιοανατολικά της Έδεσσας, στο μέσο της απόστασης μεταξύ Γιαννιτσών και Νάουσας. Μέχρι το 1927 ονομαζόταν Πλάσνα οπότε μετονομάστηκε σε Κρύα Βρύση. Η πόλη αναπτύχθηκε τη δεκαετία του '30. Επί τουρκοκρατίας ονομάζονταν Πλάσνα και βρίσκονταν στις όχθες της λίμνη των Γιαννιτσών. Δίπλα βρίσκονταν ο οικισμός Πρίσνα ή Βραστή, ο οποίος μετά την αποξήρανση της λίμνης, εγκαταλείφθηκε και οι κάτοικοι μετοίκησαν στην Κρύα Βρύση που ήδη γνώριζε μεγάλη οικιστική ανάπτυξη λόγω της άφιξης και πολλών προσφύγων από τη Μικρά Ασία. Στα τέλη του 19ου αιώνα τα δυο χωριά Πλάσνα και Πρίσνα είχαν συνολικό πληθυσμό γύρω στους 360 κατοίκους, κυρίως Έλληνες, αλλά και λίγους Τούρκους. Το σημερινό όνομα προήλθε από τον εντοπισμό πηγής κρύου καθαρού νερού μετά την αποξήρανση της λίμνης που υπήρχε στην περιοχή και τη λειψυδρία που ακολούθησε. Προς το τέλος της Κατοχής, τον Μάιο του 1944, η Κρύα Βρύση έγινε η επιχειρησιακή έδρα του δοσιλογικού, οπλισμένου από τους Γερμανούς κατακτητές, τάγματος του Γεωργίου Πούλου, του λεγόμενου «Ελληνικού Εθελοντικού Σώματος». Σημαντικό κέντρο αναψυχής είναι το Οικολογικό Πάρκο, έκτασης 100 στρεμμάτων. Μνημεία της πόλης αποτελούν ο ναός του Αγίου Νικολάου και το μοναστήρι του Αγίου Λουκά. Η Κρύα Βρύση αποτελεί έδρα των αθλητικών συλλόγων Απόλλων Κρύας Βρύσης και Γ.Α.Σ Μέγας Αλέξανδρος Κρύας Βρύσης. Έδρας τους είναι το Δημοτικό Στάδιο Γιάννης Τσερκεζήδης. Δημοσθένης Δεληγιάννης, (γενν. 1938), νομικός, πολιτικός, 1973-1981 Βουλευτής Πέλλας. Τάκης Φωστηρόπουλος, (γενν. 1950), 1966 - 1973 Ποδοσφαιριστής του Απόλλωνα Κρύας Βρύσης στη Β΄ Εθνική, 1989 - 2002 Προπονητής των Μικτών Ομάδων Νέων και Παίδων Ε.Π.Σ. Πειραιά, 1990 Πρώτος προπονητής της Εθνικής Ομάδας Γυναικών. Το 2000 ιδρυτής και από το 2021 πρόεδρος του Συλλόγου Παλαιμάχων Ποδοσφαιριστών του Απόλλωνα Κρύας Βρύσης. Το 2005 ιδρυτής και έως το 2019 πρόεδρος του Συνδέσμου Προπονητών Ποδοσφαίρου Πειραιά με τιμητική διάκριση από την UNESCO (2016). Επιχειρηματίας στον κλάδο ειδών διατροφής. Δήμητρα Μαρκοβίτση, (γενν 1954) φωτοχημικός, ομότιμος διευθύντρια έρευνας στο Γαλλικο Εθνικό Κέντρο Επιστημονικών Ερευνών. Είναι Πρόεδρος του Διεθνούς Ιδρύματος για τη Φωτοχημεία και διετέλεσε Πρόεδρος της Ευρωπαϊκής Ένωσης Φωτοχημείας (2007-2010). Οι μελέτες της αφορούν κυρίως τις χημικές αντιδράσεις που λαμβάνουν χώρα όταν η υπεριώδης ακτινοβολία απορροφάται από το DNA. Θεόδωρος Θεοδωρίδης, (γενν.1956), Αρχιτέκτονας Μηχανικός, Πολιτικός, 1986-1990 Κοινοτικός Σύμβουλος Κρύας Βρύσης, 1991-2002 Δήμαρχος Κρύας Βρύσης, 2003-2010 Νομαρχιακός Σύμβουλος Πέλλας, 2011-2019 Αντιπεριφερειάρχης Πέλλας, 2019-σήμερα Δημοτικός Σύμβουλος Πέλλας Νικόλαος Φωστηρόπουλος (* 1958), 1999-2019 μέλος του Δημοτικού Συμβουλίου της Καρλσρούης, Γερμανίας, ιδρυτής και ιδιοκτήτης της «alfatraining», ένα από τα μεγαλύτερα κέντρα περαιτέρω εκπαίδευσης της Γερμανίας με 67 καταστήματα συν μια αντιπροσωπεία στην Πλατεία Αριστοτέλους Θεσσαλονίκης. Η εταιρία alfatraining είναι ο μεγαλύτερος πάροχος εξ αποστάσεως εκπαίδευσης ανέργων στη Γερμανία και βασίζεται αποκλειστικά στην πλατφόρμα τηλεδιάσκεψης «alfaview». Κωνσταντίνος Φωστηρόπουλος, (γενν. 1960), φυσικός στο Helmholtz-Zentrum Berlin (HZB). Είναι μέλος του μη κερδοσκοπικού παγκόσμιου ιδρύματος Hellenic Institute for Advanced Studies (HIAS) και έχει εκλεγεί στο διοικητικό συμβούλιο του μη κερδοσκοπικού επιστημονικού σωματείου OUT e.V. του Βερολίνου. Ο Κωνσταντίνος Φωστηρόπουλος ειναι ο πρώτος που ανέπτυξε (το 1990) μια μέθοδο σύνθεσης του μοριακού άνθρακα C60 με δομή σε σχήμα μπάλας ποδοσφαίρου και υπήρξε ιδρυτής και επικεφαλής της ερευνητικής ομάδας «Organic Solar Cells Group» (2003-2016) του HZB που έχει κάνει έρευνα στον τομέα των οργανικών φωτοβολταϊκών με μεθόδους εναπόθεσης κενού. Ευγενία Ουζουνίδου, (γενν. 1962), πολιτικός, 2012 - 2014 & Ιανουάριος 2015 – Αυγούστου 2015 Βουλευτής Κοζάνης. Ιωάννης Ισαάκ Σαχινίδης, (γενν. 1968), πολιτικός, Βουλευτής Πέλλας. http://users.sch.gr/elenipap/ourland Ιστορία των πόλεων της Ελλάδας - Κρύα Βρύση